Er chnüündled au wider theoreetisch i s züritüütsch ine; soo häd er sini Chùùrzgramatik nöi uufggläit, es ortografiibüechli useggèè und e züritüütschübersicht em ABC naa under em titel säit me soo oder andersch? Daas buech laufft besser als jede vo sine krimi. E schrifttüütschi übersicht büütet er aa i Zürichdeutsch kurz und bündig.  Sit chùùrzem macht er für chliini gruppen füerige z Pariis - natüürli uf züritüütsch. Für Züri häd er blos äi füerig uf laager: vom Fraumünschter über d Wasserchile i s Groossmünschter.